Apple กับ คำสาปของบริษัทมูลค่า 1 ล้านล้าน
“บริษัทไหนที่มูลค่าเกิน 1 ล้านล้านจะต้องพบกับหายนะ” คำพูดนี้จะเป็นจริงหรือไม่  หลังจากที่เราได้ยินข่าวบริษัท Apple มูลค่าพุ่งขึ้นสูงเกิน 1 ล้านล้านดอลลาร์สหรัฐได้ไม่นาน  Apple ก็ถูกมองว่าเป็นบริษัทที่อนาคตไม่สดใสเท่าไรนักสำหรับการเติบโตในระยะยาว หลังจากประกาศผลประกอบการไตรมาสที่ 3  สาเหตุหลักของเรื่องนี้มาจากมุมมองของนักวิเคราะห์ หลายๆ คนที่มองว่า แม้ Apple จะสามารถสร้างยอดขายและกำไรได้เกินกว่าที่คาด แต่จำนวนเครื่องที่ส่งมอบกลับเติบโตขึ้นเพียงเล็กน้อยเท่านั้น
7 พ.ย. 2561

Apple กับ คำสาปของบริษัทมูลค่า 1 ล้านล้าน / โดย ลงทุนแมน
“บริษัทไหนที่มูลค่าเกิน 1 ล้านล้านจะต้องพบกับหายนะ” คำพูดนี้จะเป็นจริงหรือไม่
หลังจากที่เราได้ยินข่าวบริษัท Apple มูลค่าพุ่งขึ้นสูงเกิน 1 ล้านล้านดอลลาร์สหรัฐได้ไม่นาน
Apple ก็ถูกมองว่าเป็นบริษัทที่อนาคตไม่สดใสเท่าไรนักสำหรับการเติบโตในระยะยาว หลังจากประกาศผลประกอบการไตรมาสที่ 3
สาเหตุหลักของเรื่องนี้มาจากมุมมองของนักวิเคราะห์ หลายๆ คนที่มองว่า แม้ Apple จะสามารถสร้างยอดขายและกำไรได้เกินกว่าที่คาด แต่จำนวนเครื่องที่ส่งมอบกลับเติบโตขึ้นเพียงเล็กน้อยเท่านั้น
ซึ่งบ่งบอกถึงว่า Apple อาจจะมีการเติบโตที่ช้าลง หรือพูดง่ายๆ ก็คือ Apple อาจจะถึงจุดอิ่มตัวในอีกไม่กี่ปีข้างหน้า
เรื่องนี้ส่งผลให้หุ้นของ Apple ตกลงมากเกือบถึง 10% ภายในระยะเวลาสองวัน
และมูลค่าหุ้นของบริษัทหล่นลงมาต่ำกว่ามูลค่า 1 ล้านล้านอีกครั้ง
หรือว่ามูลค่า 1 ล้านล้านดอลลาร์สหรัฐอาจจะเป็นสิ่งที่มากเกินกว่าที่บริษัทหนึ่งควรจะมีได้?
ถ้าเราย้อนกลับไปเมื่อครั้งอดีต ว่าบริษัทไหนบ้างที่มีมูลค่าเกิน 1 ล้านล้านดอลลาร์สหรัฐ
- บริษัท Dutch East India Company หรือ VOC (Vereenigde Oostindische Compagnie ในภาษา Dutch) สัญชาติดัตช์ ซึ่งทำธุรกิจค้าขายกับตะวันออก
ในช่วงเฟื่องฟูที่สุดของบริษัท นักเศรษฐศาสตร์คาดการณ์ว่าหากคำนวณด้วยค่าเงินปัจจุบันแล้ว บริษัทจะมีมูลค่าราว 8.2 ล้านล้านดอลลาร์สหรัฐ ในยุคคลั่งทิวลิป
แต่หลังจากนั้นไม่นานก็เกิดวิกฤติ ฟองสบู่ทิวลิป และคอร์รัปชันภายในเวลาต่อมาจนบริษัทต้องล้มละลายไป
- บริษัท South Sea ของประเทศอังกฤษ ประกอบธุรกิจเหมือนกับ VOC
หลังจากที่บริษัทแตะจุดสูงสุดที่มูลค่า 4 ล้านล้านดอลลาร์สหรัฐได้ไม่กี่ปี ความจริงของบริษัทที่ซ่อนผลขาดทุนอยู่เป็นจำนวนมากก็ได้ถูกเปิดเผยออกมา ส่งผลให้บริษัทต้องล้มละลายหายไป
- บริษัท Standard Oil ของประเทศสหรัฐอเมริกา ประกอบธุรกิจน้ำมันซึ่งครองส่วนแบ่งมากกว่า 90% ของตลาดน้ำมันสหรัฐอเมริกา
หลังจากที่บริษัทแตะจุดสูงสุดที่มูลค่า 1 ล้านล้านดอลลาร์สหรัฐ Standard Oil ก็ต้องเผชิญกับปัญหาในเรื่องของการผูกขาด ส่งผลให้บริษัทต้องเสียส่วนแบ่งตลาดจากกฎหมายป้องกันการผูกขาด
- บริษัท PetroChina เป็นบริษัทผู้ผลิตน้ำมันแบบครบวงจรและเป็นหน่วยธุรกิจของ CNPC (The China National Petroleum Corporation) ซึ่งเป็นบริษัทผู้ผลิตน้ำมันรายใหญ่ที่สุดในจีน
ในช่วงที่ราคาน้ำมันพุ่งขึ้นสูงสุด PetroChina กลายเป็นบริษัทที่มีมูลค่าสูงที่สุดในโลกอยู่ที่ 1.7 ล้านล้านดอลลาร์สหรัฐ ซึ่งหลังจากนั้นไม่นานราคาน้ำมันก็ได้ลดลงอย่างรวดเร็วอย่างที่เราได้เห็นกัน
สิ่งที่เราสังเกตได้จากเหตุการณ์เหล่านี้ก็คงเป็นเรื่องของ ความไม่ยั่งยืนที่เกิดขึ้นหลังมีมูลค่าพุ่งทะลุผ่าน 1 ล้านล้านดอลลาร์สหรัฐ
หรือพูดง่ายๆ ก็คือ ไม่มีใครอยู่จุดสูงสุดไปได้ตลอดกาล นั่นเอง..
แล้วในอนาคตของ Apple จะเป็นเหมือนกับบริษัทเหล่านี้หรือไม่
เรื่องนี้คงไม่ต่างจากคำถามที่ว่า iPhone 20 จะมีหน้าตาเป็นอย่างไร?
เพราะถ้า iPhone ยังคงหาจุดขายใหม่ที่แตกต่างจากเดิมได้ ก็ยังคงจะได้รับความนิยมต่อไปเรื่อยๆ
แต่สถานการณ์ของ Apple ตอนนี้คือ สินค้าที่ออกมาไม่ค่อยแตกต่างจากเดิมเท่าไรนัก
และที่สำคัญก็คือ Apple มีการปรับราคาสินค้าเพิ่มขึ้นเรื่อยๆ ทุกครั้งที่ออกรุ่นใหม่ อาจส่งผลให้จำนวนคนที่ใช้อาจจะมีแนวโน้มที่ลดลงในที่สุด
แต่ในระยะสั้น Apple เองก็ดูไม่น่าเป็นห่วงเท่าไรนัก เพราะบริษัทมีเงินสดสุทธิที่มากถึง 2.4 แสนล้านดอลลาร์สหรัฐหรือประมาณ 8 ล้านล้านบาทที่จะนำมาลงทุนเพื่อสร้างนวัตกรรมใหม่ๆ ได้
สุดท้ายแล้ว Apple จะสามารถเอาชนะคำสาป 1 ล้านล้านนี้ได้หรือไม่ เราคงจะต้องรอดูกันต่อไป
ปิดท้ายด้วยคำพูดของ Elon Musk ที่ได้ให้สัมภาษณ์เมื่อเร็วๆ นี้ เขาได้กล่าวถึง Apple อย่างน่าคิดไว้ว่า
“Apple ไม่สามารถทำให้ผู้คนตื่นเต้นกับผลิตภัณฑ์ใหม่ได้เหมือนในอดีตอีกต่อไปแล้ว”
----------------------
<ad> เปิดตัว iPhone อาจจะไม่ค่อยปัง แต่ถ้าอยากยิงแอดได้ปังๆ กว่าที่เคย เข้าใจ Facebook แบบทะลุทะลวง ต้องอ่านหนังสือเล่มนี้ ‘ใช้ Facebook ถูกวิธี ยอดขายดีขึ้น 100 เท่า’ โดย "DIGITAL TIPS" อ่านแล้วจะเข้าใจพี่มาร์คมากขึ้น อ่านสนุก เข้าใจง่าย แถมมีวีดีโอในเล่มแจกให้ไว้ไปทำตามกันได้
สามารถซื้อได้แล้วตามร้านหนังสือชั้นนำ ตั้งแต่วันนี้เป็นต้นไป
ราคาเพียง 249 บาทเท่านั้น
สั่งซื้อได้ที่ 
หรือ 
----------------------